[Skolens navn] · internt dokument
Persondatasikkerhed
Tjekliste · [Skolens navn] · senest gennemgået [dato]
	Sådan bruger I tjeklisten – slet denne boks i skolens egen version
1. Skolen skal beskytte personoplysninger med passende tekniske og organisatoriske foranstaltninger (databeskyttelsesforordningens artikel 32). Hvad der er passende, afhænger af oplysningerne og risikoen. Tjeklisten er ikke udtømmende.
1. Sæt status for hver foranstaltning: Ja, Delvist eller Nej. Beskriv kort, hvordan det er gjort, og hvem der har ansvaret. Slet rækker, der ikke er relevante, og tilføj egne.
1. Rækker markeret «DOF» handler om DOF's administrationssystem og hjemmeside. Status kan oplyses af DOF.
1. Tjeklisten hænger sammen med fortegnelsen over behandlingsaktiviteter og tjeklisten for intern adgang. Gennemgå dem samlet mindst én gang om året.
1. Ved et brud på sikkerheden kan Datatilsynet bede om at se, hvilke foranstaltninger skolen har truffet. Tjeklisten er en del af den dokumentation.



1. Ansvar og organisering
	Foranstaltning
	Status
	Hvordan og hvem

	Skolen har udpeget en ansvarlig for persondatasikkerhed.
	[ ]
	[Navn/funktion]

	Skolen har vurderet risikoen ved sine behandlinger – særligt helbredsoplysninger (sygefravær og handicaperklæringer) og børneattester.
	[ ]
	

	Ansatte, undervisere og frivillige har fået instruktion i at håndtere personoplysninger, og instruktionen gentages [hvor ofte].
	[ ]
	

	Medarbejderne kender tegnene på phishing og ved, hvem de skal kontakte ved mistanke.
	[ ]
	

	Der er en procedure for brud: begræns skaden straks, anmeld til Datatilsynet inden 72 timer, giv de berørte besked ved høj risiko, og dokumentér altid.
	[ ]
	

	Tjeklisten gennemgås mindst én gang om året og når skolen skifter system eller leverandør.
	[ ]
	


2. Adgang og login
	Foranstaltning
	Status
	Hvordan og hvem

	Kun personer med et arbejdsbetinget behov har adgang til personoplysninger.
	[ ]
	Se tjeklisten for intern adgang.

	Alle har personlige brugerkonti. Der bruges ikke fælles login.
	[ ]
	

	Adgangskoder er stærke, deles ikke og står ikke fremme. Gerne via en adgangskodeadministrator.
	[ ]
	

	To-faktor-login er slået til hvor det er muligt.
	[ ]
	

	Adgangene gennemgås mindst én gang om året.
	[ ]
	

	Adgangen lukkes samme dag, som en ansat, underviser eller frivillig stopper. Udstyr og nøgler afleveres.
	[ ]
	

	Advarsler om mistænkelige login og usædvanlig aktivitet bliver fulgt op, f.eks. sikkerhedsadvarsler fra Microsoft 365.
	[ ]
	


3. Computere, telefoner og udstyr
	Foranstaltning
	Status
	Hvordan og hvem

	Styresystem, browser og programmer opdateres automatisk.
	[ ]
	

	Antivirus og firewall er slået til, f.eks. Microsoft Defender.
	[ ]
	

	Skærmen låses automatisk efter få minutter og kræver kode.
	[ ]
	

	Bærbare computere er krypteret, f.eks. med BitLocker eller FileVault.
	[ ]
	

	Telefoner og tablets med arbejdsmail har kode, er krypteret og kan fjernslettes, hvis de bliver væk.
	[ ]
	

	Personoplysninger gemmes ikke på USB-nøgler eller eksterne diske. Er det nødvendigt, er de krypteret.
	[ ]
	

	Udstyr, der kasseres eller sendes til reparation, bliver slettet sikkert eller destrueret først.
	[ ]
	


4. Hjemmearbejde og privat udstyr
	Foranstaltning
	Status
	Hvordan og hvem

	Der er retningslinjer for brug af privat computer og telefon. 
	[ ]
	

	Familie og andre har ikke adgang til arbejdsdata på en delt computer.
	[ ]
	

	Udskrifter derhjemme opbevares sikkert og makuleres, når de ikke skal bruges.
	[ ]
	

	Der arbejdes ikke med personoplysninger på åbne netværk, f.eks. på café eller tog, uden VPN.
	[ ]
	


5. E-mail, deling og nye værktøjer
	Foranstaltning
	Status
	Hvordan og hvem

	Fortrolige og følsomme oplysninger – f.eks. CPR-nummer, helbredsoplysninger og børneattester – sendes kun krypteret. 
	[ ]
	

	Fællesmails til deltagere sendes med BCC eller som individuelle udsendelser.
	[ ]
	

	Filer deles med navngivne personer og ikke med «alle, der har linket».
	[ ]
	

	Personoplysninger indtastes ikke i AI-værktøjer, oversættelsestjenester og lignende, medmindre skolen har godkendt værktøjet og indgået databehandleraftale.
	[ ]
	

	Der er regler for, hvad der sker med en fratrådt medarbejders e-mailkonto, f.eks. autosvar i en kort periode og derefter lukning.
	[ ]
	

	Skolen respekterer, at private e-mails i en medarbejders indbakke er beskyttet af brevhemmeligheden (straffelovens § 263).
	[ ]
	


6. Hjemmeside og systemer
	Foranstaltning
	Status
	Hvordan og hvem

	Hjemmesiden bruger en krypteret forbindelse (https) med et gyldigt certifikat.
	[ ]
	[DOF]

	Tilmeldingsformularer sender ikke følsomme oplysninger med ukrypteret e-mail.
	[ ]
	[DOF]

	Cookies til statistik og markedsføring sættes først, når den besøgende har givet samtykke.
	[ ]
	

	Data sikkerhedskopieres, og gendannelse afprøves.
	[ ]
	[DOF: administrationssystem. Skolen: egne filer]


7. Papir og fysisk sikkerhed
	Foranstaltning
	Status
	Hvordan og hvem

	Papirer med personoplysninger opbevares aflåst, når de ikke er i brug.
	[ ]
	

	Papirer med personoplysninger makuleres, når de skal kasseres.
	[ ]
	

	Kontoret er låst, og besøgende er ikke alene med papirer eller computere.
	[ ]
	

	Udskrifter hentes straks fra printeren.
	[ ]
	


8. Leverandører og sletning
	Foranstaltning
	Status
	Hvordan og hvem

	Der er indgået databehandleraftale med alle leverandører, der behandler personoplysninger for skolen.
	[ ]
	Se tjeklisten over databehandlere.

	Oplysninger overføres kun til lande uden for EU/EØS med et gyldigt grundlag, f.eks. EU-U.S. Data Privacy Framework eller EU-Kommissionens standardkontraktbestemmelser.
	[ ]
	

	Oplysninger slettes efter skolens sletteoversigt – også i mail, fællesdrev, regneark, udskrifter og undervisernes deltagerlister.
	[ ]
	Se fortegnelsen.

	Billeder af ansatte offentliggøres kun efter en vurdering og normalt med samtykke.
	[ ]
	


9. Ændringslog
	Dato
	Ændring
	Udført af

	[Dato]
	[Eksempel: To-faktor-login slået til på Microsoft 365]
	[Navn]

